stanford-oval/wikipedia huggingface dataset:
עיבוד מקבילי
טכניקות חישוב מקבילי > מקביליות בחומרה: "צינור" (pipeline)

אחד המנגנונים הראשונים של מקביליות במערכות מחשב הוא ה"צינור". הוא מתבסס על כך שיחידות העיבוד של המחשב בנויות ממספר רכיבים בעלי תפקידים שונים:
יחידה לוגית לביצוע פעולות and, or, xor, וכדומה.
יחידה אריתמטית לביצוע פעולות חיבור וחיסור של מספרים שלמים.
יחידת גישה לזיכרון.
יחידת פענוח הוראות של התוכנית.
פעולה בודדת של המעבד יכולה להיות מורכבת ממספר שלבים. למשל חיבור שני ערכים מהזיכרון מורכב מהשלבים:
הבאת ההוראה "חבר" מהזיכרון.
קריאת שני הערכים מהזיכרון.
ביצוע הפעולה.
כתיבת התוצאה לזיכרון.
כל שלב כזה מבוצע על ידי יחידה אחרת במעבד. הצינור משתמש בעיקרון פס הייצור מעולם התעשייה. היחידות במעבד יכולות להיות כמו עמדות בפס ייצור שפועלות במקביל. כך אפשר להביא את ההוראה הבאה מהזיכרון עוד בזמן ביצוע הפעולה האריתמטית שאינה מערבת רכיבי זיכרון, וכך ליצור צינור באורך 2:
הבא את הוראה 1 מהזיכרון
בצע את הפעולה האריתמטית של הוראה 1. בו־זמנית: הבא את הוראה 2 מהזיכרון.
בצע את פעולה האריתמטית של הוראה 2. בו־זמנית: הבא את הוראה 3 מהזיכרון.
למעשה ניתן היה להאיץ בתוכניות מסוימות את קצב הפעולה של המעבד פי 2 (במחשבים רבים צוואר הבקבוק היה פעולות מול הזיכרון). אחד היתרונות של שיטה זו הוא שיפור הביצועים ללא צורך בשינוי האלגוריתם. בהמשך הורחב הרעיון על ידי הפרדת המעבד ליחידות קטנות יותר, ואף הוספת יחידות זהות, כדי לאפשר צינורות ארוכים יותר. טכניקות אלה התפתחו למעבדים superscalar.
לצינורות יש מספר בעיות:
זמן אתחול - הזמן שלוקח לצינור להתמלא, ובסוף להתרוקן. צינורות ארוכים עלולים להתברר כלא יעילים בגלל זמני האתחול והריקון הארוכים שלהם.
סיבוכיות פענוח - כדי שהמעבד יזהה אוטומטית את ההזדמנויות לצינורות נדרשים אלגוריתמים סבוכים בשלב פענוח ההוראות של התוכנית. הדבר כרוך בתקורה.
סיבוכיות המעבד - המיקרוקוד של המעבד הפך למסובך ביותר, וחשוף לטעויות.
למרות החסרונות, הטכניקה התפתחה ונמצאת במרבית המעבדים המודרניים. היא אף הורחבה עם רעיונות נוספים:
חיזוי הסתעפות (Branch Prediction) - ישנן הוראות המפצלות את החישוב בהתאם לתנאי כלשהו. לכאורה לא ניתן להשתמש בצינור במקרה זה, אך המעבד יכול לנחש מאיזו הסתעפות להביא את ההוראות הבאות. אם מתברר כי הוא בחר לא נכונה הוא מבטל את החישובים המיותרים. במקרה של ניחוש נכון התקבל שיפור בביצועים.
ביצוע שלא לפי הסדר (Out of order execution) - כדי להביא לניצול מיטבי של המעבד, הוא מנסה להריץ פקודות שמנצלות יחידות פנויות אף אם אלה אינן הפקודות הבאות סדרתית בתוכנית.
טכניקות חישוב מקבילי > מקביליות בחומרה: יחידות וקטוריות

בתכנות ישנם מצבים רבים בהם מתבצעות פעולות אריתמטיות זהות על פריטי מידע שונים (SIMD). כמו רבות מהשיטות המוזכרות פה הופיע הצורך לראשונה במחשבי־על ששימשו לסימולציות מדעיות מסובכות. פעולות אלה אופייניות כיום לפעולות גרפיות בתלת־ממד ואף בדו־ממד. לפיכך משולבות במעבד יחידות וקטוריות.
עקרון היחידה הווקטורית הוא שבמקום לפעול על פריט מידע בודד, נטען מהזיכרון אוסף של פריטים (וקטור), והפעולות מתבצעות בבת אחת על כל הפריטים.
בניגוד לצינורות, היחידות הווקטוריות הוסיפו אוסף פקודות מיוחדות למעבד שהיה צורך לעשות בהן שימוש כדי לנצל את היכולת. במעבדי אינטל הטכנולוגיה נקראה MMX, ובמעבדי IBM Power היא נקראה AltiVec. חסרונה העיקרי בכך שנדרשים מהדרים (קומפיילרים) מתוחכמים כדי לבצע וקטוריזציה עצמאית, או לחלופין התערבות מכוונת של המתכנת כדי להביא לשימוש ביחידות הווקטוריות.
בפעולות גרפיות פעולות וקטוריות הן מאוד נפוצות, ולפיכך יחידות וקטוריות (כמו גם צינורות) הפכו לחלק בלתי נפרד מכרטיסים גרפיים מודרניים, כאשר יצרן הכרטיס דואג ליישום הקוד הווקטורי לכל פעולה.
ראו גם

בקרת מקביליות
סמפור (מדעי המחשב)
את'ריום
מחשב קוונטי
מוח מטריושקה
Concurrency (מדעי המחשב)
הערות שוליים

↑  Flynn, M. J. (בספטמבר 1972). "Some Computer Organizations and Their Effectiveness". IEEE Trans. Comput. C-21 (9): 948–960. doi:10.1109/TC.1972.5009071. {{cite journal}}:  (עזרה)
↑  Duncan, R. (בפברואר 1990). "A survey of parallel computer architectures". Computer. 23 (2): 5–4. doi:10.1109/2.44900. {{cite journal}}:  (עזרה)
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |
| --- | --- |
בקרת זהויות :  NLI: 987007563162905171  BnF: cb11982441p (data)  LCCN: sh85097826
עידו הר

| --- | --- |

עידו הר, 2013
 לידה:  1974 (בן 50 בערך) ירושלים, ישראל 
 מדינה:  ישראל 
 תקופת הפעילות:  מ-2002 
 עיסוק:  במאי ועורך סרטים
 מקום לימודים:  בית הספר סם שפיגל לקולנוע ולטלוויזיה 
 פרסים והוקרה:  פרינסס שואו: פרס פורום היוצרים התעודיים בישראל ;פרס הסרט התעודי של האקדמיה הישראלית לקולנוע ולטלוויזיה ;ציון לשבח בתחרות ון ליר בפסטיבל ירושלים לקולנוע תעודי. מלון 9 כוכבים: פרס וולג'ין לסרט התעודי,פסטיבל ירושלים; פרס פורום היוצרים התעודיים בישראל
 פרופיל ב-IMDb
 
עידו הר (נולד ב-1974) הוא במאי סרטי תעודה ועורך ישראלי. מיוצרי סרטי התעודה הבולטים בישראל, זוכה פרס אופיר על "פרינסס שואו".
ביוגרפיה

עידו הר נולד בירושלים. גדל במושב שילת ולמד בתיכון רמלה-לוד. שירת בצה"ל בחיל המודיעין. בוגר בית הספר סם שפיגל לקולנוע ולטלוויזיה, 2002. במהלך לימודיו בסם שפיגל עבד כמדריך במוסדות טיפוליים. סרט הביכורים שלו בבית הספר, "צעד וחצי", וכן סרט הגמר העצמאי שלו, "קונצים", השתתפו בפסטיבל הקולנוע ירושלים במסגרת תחרות וולג'ין.
ביוגרפיה > קריירה

עם תום לימודיו פנה לעשייה דוקומנטרית. הר ביים, הפיק, צילם וערך את "סבא סיביר" (2005), "מלון 9 כוכבים" (2006), ו"ימי גיוס" (2012), שזכו בפרסים בינלאומיים והשתתפו בעשרות פסטיבלים ברחבי העולם. סרטו עטור הפרסים "פרינסס שואו" (2016, יחד עם המפיק הישראלי לירן עצמור והמוזיקאי הישראלי קותימן) הפך את סמנתה מונטגומרי האנונימית, גיבורת הסרט, לזמרת בינלאומית מצליחה.
בין הפרויקטים שערך: סרטו של הבמאי ג'ונתן דמי, I'm Caroly Parker: The Good, the Mad, and the Beautiful"), וסרט בבימויה של אביגיל שפרבר, "תקופת מבחן"(2015).
פרסים והכרה

"פרינסס שואו" זכה בשנים 2015-16 בפרס אופיר לסרט התיעודי המצטיין; פרס פורום היוצרים התיעודיים בישראל; ציון לשבח בתחרות ון ליר בפסטיבל הקולנוע ירושלים; הסרט הוקרן בפסטיבל אידפא אמסטרדם לקולנוע תיעודי ובעשרות פסטיבלים בינלאומיים.
"תקופת מבחן" היה מועמד לפרס אופיר לסרט התעודה הטוב ביותר - מעל 60 דקות, 2014.
"מלון 9 כוכבים" זכה בפרס וולג'ין לסרט התיעודי בפסטיבל ירושלים 2006; פרס פורום היוצרים התיעודיים בישראל 2006 ; פרס ראשון לסרט הדוקומנטרי בפסטיבל מינכן הבינלאומי, גרמניה, 2007; דורג במקום ה-13 ברשימת 20 הסרטים הנבחרים לציון 20 שנה לפסטיבל IDFA ומהמועמדים הסופיים לפרס האקדמיה האירופאית לקולנוע 2007; בפרס ראשון בפסטיבל DOXA ונקובר, ארצות הברית ,2007; בפרס הקהל בפסטיבל מדריד, ספרד, 2007; בפרס מיוחד לסרט הטוב ביותר בנושאים חברתיים בפסטיבל מולדובה,2007; בפרס המגנוליה בפסטיבל שנחאי 2007; בפרס הסרט הטוב ביותר בתחרות זכויות אדם בפסטיבל בואנוס איירס הבינלאומי, 2007; בפרס חבר השופטים של הסטודנטים בפסטיבל זכויות אדם, פריז, צרפת, 2007; ציון לשבח בפסטיבל שווייץ, 2007
"סבא סיביר" היה מועמד הסרט התיעודי הטוב ביותר בפרסי האקדמיה הישראלית לקולנוע, 2005.
פילמוגרפיה

צל כבד (סרט תיעודי; במאי עורך וצלם, 2021)
פרינסס שואו (סרט תיעודי; במאי ועורך, 2015)
תקופת מבחן (סרט תיעודי; עורך; במאית: אביגיל שפרבר, 2015)
ימי גיוס (סרט תיעודי; במאי ועורך, 2012)
I'm Carolyn Parker (ארצות הברית; סרט תיעודי; עורך; במאי: ג'ונתן דמי, 2012)
מלון 9 כוכבים (סרט תיעודי; במאי ועורך, 2006)
סבא סיביר (סרט תיעודי; במאי,2005)
קונצים (עלילתי קצר; במאי, 2002)
צעד וחצי (עלילתי קצר; במאי, 2002)
עונת 2014/2015 בליגת העל בכדורגל

| --- | --- |

 תקופת התחרות:  13 בספטמבר 2014 – 1 ביוני 2015 (262 ימים)
 מספר משתתפות:  14
 הזוכה:  מכבי תל אביב
 מספר משחקים:  240
 מספר שערים:  604 (2.52 בממוצע למשחק)
 מספר צופים:  1,548,337 (6,451 בממוצע למשחק)
 מלך השערים:  ישראל ערן זהבי (27 שערים)
 השחקן המצטיין:  ישראל ערן זהבי
 → 2013/20142015/2016 ←
עונת 2014/2015 בליגת העל הייתה העונה ה-16 של ליגת העל כליגת הכדורגל הבכירה בישראל.
על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 14 קבוצות ששיחקו ביניהן במשך 2 סיבובים בני 13 משחקים כל אחד - 26 מחזורים בסה"כ. לאחר מכן פוצלה הליגה לפלייאוף עליון (6 קבוצות ששיחקו ביניהן במשך 2 סיבובים בני 5 משחקים כל אחד) ותחתון (8 קבוצות ששיחקו ביניהן במשך סיבוב אחד בן 7 משחקים) שכללו תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה.
הקבוצות שעלו לליגת העל לקראת עונה זו היו מכבי נתניה והפועל פתח תקווה. העונה הסתיימה בניצחון של מכבי תל אביב, שבנוסף לזכייתה השלישית ברציפות באליפות זכתה באותה עונה גם בגביע המדינה ובגביע הטוטו, ובכך השלימה טרבל היסטורי בכדורגל הישראלי. המבקיע המצטיין של העונה היה ערן זהבי (מכבי תל אביב) עם 27 שערים.
בסיום העונה ירדו הפועל פתח תקווה ומ.ס. אשדוד לליגה הלאומית. הקבוצות שעלו לליגת העל בתום עונת עונת 2014/2015 בליגה הלאומית היו בני יהודה תל אביב והפועל כפר סבא.
קבוצות

ליגת העל כללה בעונה זו 14 קבוצות, 12 שהמשיכו מעונת 2014/2015, ושתי קבוצות שהעפילו בסיום העונה שעברה מהליגה הלאומית.
| קבוצה | עיר | אצטדיון | תכולה |
| --- | --- | --- | --- |
| בית"ר ירושלים | ירושלים | טדי | 31,733 |
| בני סכנין | סכנין | דוחה | 8,500 |
| הפועל באר שבע | באר שבע | וסרמיל | 13,000 |
| הפועל חיפה | חיפה | סמי עופר | 30,942 |
| הפועל עכו | עכו | טוטו עכו | 5,000 |
| הפועל פתח תקווה | פתח תקווה | המושבה | 11,500 |
| הפועל רעננה | רעננה | נתניה | 13,610 |
| הפועל תל אביב | תל אביב | בלומפילד | 14,413 |
| מועדון ספורט אשדוד | אשדוד | הי"א | 7,800 |
| מכבי חיפה | חיפה | סמי עופר | 30,942 |
| מכבי נתניה | נתניה | נתניה | 13,610 |
| מכבי פתח תקווה | פתח תקווה | המושבה | 11,500 |
| מכבי תל אביב | תל אביב | בלומפילד | 14,413 |
| עירוני קריית שמונה | קריית שמונה | קריית שמונה | 5,300 |
צוות ונותני חסות

| קבוצה | בעלים/נשיא | מאמן | קפטן | יצרנית תלבושות | נותנת חסות ראשית |
| --- | --- | --- | --- | --- | --- |
| בית"ר ירושלים | אלי טביב | גיא לוי | אופיר קריאף | פומה | iTrader |
| בני סכנין | מוחמד אבו יונס | אלי כהן | חאלד חלאילה | יומברו | טויגה |
| הפועל באר שבע | אלונה ברקת | אלישע לוי | אליניב ברדה | קאפה | מובלי |
| הפועל חיפה | יואב כץ | טל בנין | אושרי רואש | דיאדורה | התאמה |
| הפועל עכו | יהודה ברששת | שלומי דורה | דודו גורש | מקרון | קבוצת עזריאלי |
| הפועל פתח תקווה | דורון בן דקון | מנחם קורצקי | קובי מוסא | לוטו |  |
| הפועל רעננה | אשר אלון | חיים סילבס | שניר שוקר | יומברו | ME תל אביב |
| הפועל תל אביב | חיים רמון | אלי כהן (השריף) | שי אבוטבול | יומברו | פוג'יקום |
| מועדון ספורט אשדוד | ג'קי בן-זקן | ניר קלינגר | אופיר מרציאנו | נייקי |  |
| מכבי חיפה | יעקב שחר | מרקו בלבול | יוסי בניון | נייקי | הונדה |
| מכבי נתניה | אלי שגב | רוני לוי | ערן לוי | ג'ומה | בורגוס בורגר בר |
| מכבי פתח תקווה | עמוס לוזון | רן בן שמעון | נאור פסר | מקרון | פנורמה צפון |
| מכבי תל אביב | קנדה מיטשל גולדהאר | ספרד פאקו אייסטאראן | שרן ייני | אדידס |  |
| עירוני קריית שמונה | איזי שרצקי | ברק בכר | שיר צדק | מקרון | איתוראן |
שינויי מאמנים

| קבוצה | מאמן יוצא | סיבת עזיבה | תאריך עזיבה | מיקום בטבלה | מאמן נכנס | תאריך המינוי |
| --- | --- | --- | --- | --- | --- | --- |
| מכבי חיפה | אריק בנדו | פוטר | 14 באפריל 2014 | טרום עונה | סרביה אלכסנדר סטנוייביץ' | 1 במאי 2014 |
| הפועל רעננה | מנחם קורצקי | התפטר | 1 במאי 2014 | טרום עונה | חיים סילבס | 1 במאי 2014 |
| בית"ר ירושלים | רוני לוי | פוטר | 10 במאי 2014 | טרום עונה | מנחם קורצקי | 10 במאי 2014 |
| הפועל חיפה | שלומי דורה | סיום חוזה | 14 במאי 2014 | טרום עונה | ראובן עטר | 14 במאי 2014 |
| הפועל עכו | יובל נעים | פוטר | 25 במאי 2014 | טרום עונה | אלון חרזי | 25 במאי 2014 |
| הפועל תל אביב | רן בן שמעון | פוטר | 26 במאי 2014 | טרום עונה | אסי דומב | 27 במאי 2014 |
| מכבי תל אביב | פורטוגל פאולו סוזה | חתם בפ.צ. בזל | 28 במאי 2014 | טרום עונה | ספרד אוסקר גרסיה | 2 ביוני 2014 |
| מכבי פתח תקווה | ייטב לוזון | התפטר | 11 ביוני 2014 | טרום עונה | רן בן שמעון | 12 ביוני 2014 |
| בני סכנין | מרקו בלבול | סיום חוזה | 19 ביוני 2014 | טרום עונה | גיא לוי | 19 ביוני 2014 |
| מכבי תל אביב | ספרד אוסקר גרסיה | התפטר | 26 באוגוסט 2014 | טרום עונה | פאקו אייסטאראן | 26 באוגוסט 2014 |
| בני סכנין | גיא לוי | פוטר | 5 בדצמבר 2014 | 13 | אלי כהן | 5 בדצמבר 2014 |
| מכבי חיפה | סרביה אלכסנדר סטנוייביץ' | התפטר | 28 בדצמבר 2014 | 4 | מרקו בלבול | 28 בדצמבר 2014 |
| הפועל עכו | אלון חרזי | התפטר | 5 בינואר 2015 | 14 | שלומי דורה | 8 בינואר 2015 |
| מכבי נתניה | יוסי מזרחי | התפטר | 14 בינואר 2015 | 12 | רוני לוי | 14 בינואר 2015 |
| בית"ר ירושלים | מנחם קורצקי | פוטר | 30 בינואר 2015 | 10 | גיא לוי | 30 בינואר 2015 |
| הפועל תל אביב | אסי דומב | פוטר | 30 בינואר 2015 | 8 | אלי כהן (השריף) | 30 בינואר 2015 |
| הפועל פתח תקווה | עידן בר-און | פוטר | 7 בפברואר 2015 | 13 | מנחם קורצקי | 7 בפברואר 2015 |
| הפועל חיפה | ראובן עטר | פוטר | 16 בפברואר 2015 | 12 | טל בנין | 16 בפברואר 2015 |
טבלת הליגה > הפלייאוף העליון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי תל אביב | 36 | 21 | 9 | 6 | 67 | 32 | 35 | 70 | העפילה לשלב מוקדמות ליגת האלופות |
| 2 | עירוני קריית שמונה | 36 | 18 | 10 | 8 | 53 | 38 | 15 | 64 | העפילה לשלב מוקדמות הליגה האירופית |
| 3 | הפועל באר שבע | 36 | 17 | 11 | 8 | 63 | 40 | 23 | 62 | העפילה לשלב מוקדמות הליגה האירופית |
| 4 | בית"ר ירושלים | 36 | 13 | 13 | 10 | 48 | 43 | 5 | 52 | העפילה לשלב מוקדמות הליגה האירופית |
| 5 | מכבי חיפה | 36 | 14 | 8 | 14 | 51 | 37 | 14 | 50 |  |
| 6 | מכבי פתח תקווה | 36 | 12 | 12 | 12 | 34 | 41 | 7- | 48 |  |
טבלת הליגה > הפלייאוף התחתון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 7 | בני סכנין | 33 | 11 | 11 | 11 | 43 | 44 | 1- | 44 |  |
| 8 | הפועל תל אביב | 33 | 12 | 8 | 13 | 36 | 40 | 4- | 42 |  |
| 9 | מכבי נתניה | 33 | 11 | 8 | 14 | 46 | 54 | 8- | 41 |  |
| 10 | הפועל רעננה | 33 | 10 | 9 | 14 | 35 | 36 | 1- | 39 |  |
| 11 | הפועל עכו | 33 | 9 | 11 | 13 | 28 | 42 | 14- | 38 |  |
| 12 | הפועל חיפה | 33 | 9 | 7 | 17 | 25 | 47 | 22- | 34 |  |
| 13 | הפועל פתח תקווה | 33 | 8 | 8 | 17 | 43 | 59 | 26- | 32 | יורדות לליגה הלאומית |
| 14 | מ.ס. אשדוד | 33 | 6 | 13 | 14 | 32 | 51 | 19- | 31 | יורדות לליגה הלאומית |
מלך השערים

| מקום | שם | קבוצה | שערים |
| --- | --- | --- | --- |
| 1 | ערן זהבי | מכבי תל אביב | 27 |
| 2 | מוחמד גדיר | בני סכנין | 16 |
| 3 | מאור בוזגלו | הפועל באר שבע | 13 |
| 3 | ניגריה לארי קאיודה | מכבי נתניה | 13 |

| 5 | רועי קהת | עירוני קריית שמונה | 12 |
| 6 | שלומי ארבייטמן | הפועל באר שבע | 11 |
| 6 | אלבניה חמדי סליחי | הפועל עכו / הפועל חיפה | 11 |
| 6 | זמביה רוג'רס קולה | עירוני קריית שמונה | 11 |
| 6 | ערן לוי | מכבי נתניה | 11 |
מלך הבישולים

| מקום | שם | קבוצה | בישולים |
| --- | --- | --- | --- |
| 1 | מאור בוזגלו | הפועל באר שבע | 13 |
| 2 | דור מיכה | מכבי תל אביב | 12 |
| 3 | חן עזרא | מכבי חיפה | 11 |
הערות שוליים

↑  מארחת בנתניה בעקבות אי אישורו של אצטדיונה הביתי
1 2 3 4  הופחתו שתי נקודות ממאזנה בשל אירועי דרבי התל אביבי, מחזור 7, 13 בנובמבר 2014
| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
עצב השמיעה ושיווי המשקל

| --- | --- |

 שיוך:  עצבי הגולגולת, ישות אנטומית מסוימת 
 תיאור ב:  האנטומיה של גריי (מהדורה 20) (860) 
 מזהים
 לטינית (TA98):  nervus vestibulocochlearis 
 טרמינולוגיה אנטומיקה:  A14.2.01.121 
 TA2 (2019):  6307 
 מזהה נרוניימס:  553 
 FMA:  50869 
 קוד MeSH:  A08.800.800.120.910 
 מזהה MeSH:  D000159 
 מערכת השפה הרפואית המאוחדת:  C0001162 
 
עצב השמיעה ושיווי המשקל (בלטינית: Nervus vestibulocochlearis, באנגלית: Vestibulocochlear nerve; נהוג לסמנו: CN VIII) הוא זוג עצבי הגולגולת השמיני. תפקידו להוביל את השמע ואת תחושת שיווי המשקל מהאוזן הפנימית.
העצב יוצא מהפונס, עובר בחלק הסלעי של עצם הרקה, דרך פתח השמיעה הפנימי Internal auditory meatus, פתח שדרכו חודר גם עצב הפנים אל האוזן התיכונה. שם מתפצל העצב לשניים:
עצב השמיעה (Cochlear nerve) - המגיע אל השבלול, וממנו מוליך את השמע.
עצב שיווי המשקל (Vestibular nerve) - המגיע אל מערכת שיווי המשקל, וממנה מוליך את האותות משלוש התעלות העגולות למחצה.
מיקום העצב בין עצבי הגולגולת

האוזן ועצבים העוברים דרכה:
1 - עצב שיווי המשקל
2 - עצב השמיעה
3 - עצב הפנים
4 - גנגליון הברך Geniculate ganglion (חלק מעצב הפנים)
5 - עצב מיתר התוף Chorda tympani - סעיף של עצב הפנים המוביל את תחושת הטעם מהשליש הקדמי של הלשון)
6 - השבלול
7 - תעלות מערכת שיווי המשקל
8 - הפטיש
9 - עור התוף
10 - חצוצרת השמע
עיצור ענבלי, מחוכך, אטום

| עיצור ענבלי, מחוכך, אטום |
| --- | --- |
 q͡χ
 מספר IPA:  ?
קידוד
 יוניקוד:  ?
 X-SAMPA:  q͡χ
 Kirshenbaum:  q͡χ
להקשבה
 
רשימת עיצורים
עיצור ענבלי מחוכך אטום מצוי בשפות מדוברות מועטות ביותר. סימן ה־IPA לעיצור הוא /q͡χ/. כדי לבטא עיצור זה יש לבטא את העיצורים [q] ו־[χ] בו זמנית. העיצורים q͡χ ו-q͡χʷ קיימים בקברדנית והיו קיימים בפרוטו-צ'רקסית.
התרחשות

| שפה | מילה | IPA | משמעות |  |
| --- | --- | --- | --- | --- |
| צ'רקסית | кхъэ | [qχa] | 'קבר' | ניב קברדנית |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
עיצור ענבלי, מחוכך, קולי

| עיצור ענבלי, מחוכך, קולי |
| --- | --- |
 ɢ͡ʁ
 מספר IPA:  ?
קידוד
 יוניקוד:  ?
 X-SAMPA:  ɢ͡ʁ
 Kirshenbaum:  ɢ͡ʁ
להקשבה
 
רשימת עיצורים
עיצור ענבלי מחוכך קולי מצוי בשפות מדוברות מועטות ביותר. סימן ה־IPA לעיצור הוא /ɢ͡ʁ/. כדי לבטא עיצור זה יש לבטא את העיצורים [ɢ] ו־[ʁ] בו זמנית. העיצורים ɢ͡ʁ ו-ɢ͡ʁʷ קיימים בקברדנית והיו קיימים בפרוטו-צ'רקסית.
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
עקרב (קבוצת כוכבים)

| עקרב Scorpius |
| --- | --- |
  מפת קבוצת הכוכבים עקרב
 סמליות:  העקרב
 עלייה ישרה:  17 שעות
 נטייה:  °‏40-
 שטח נראה:  497 מעלות מרובעות
 דירוג שטח נראה:  במקום ה־33
 מספר כוכבים בבהירות נראית < 3:  11
 הכוכב הבהיר ביותר:  אנטארס (α בעקרב)
 בהירות נראית הכוכב הבהיר:  0.96
 מטר מטאורים:  סקורפידיים
 מערכות כוכבים גובלות:  קשת  נושא הנחש  מאזניים  זאב  סרגל  מזבח  כתר דרומי
 נראית בין קוי הרוחב °‏40 ו־°‏90- מומלץ לצפות בשעה 21:00 במהלך חודש יולי
קבוצת הכוכבים עקרב (Scorpius בלטינית), סימון: ♏︎, היא אחת מקבוצות הכוכבים הבולטות ביותר בחצי הדרומי של השמים המכילה לא פחות מ-11 כוכבים עם בהירות נראית מדרגה קטנה מ-3. עקרב היא גם קבוצת הכוכבים השמינית בגלגל המזלות והשמש עוברת דרכה בסוף נובמבר.
כוכבים

α בעקרב (אנטארס - ביוונית יריבו של מאדים בשל צבעו האדום) הוא על-ענק אדום, שקוטרו פי 300 משל השמש. הוא נמצא במרחק של כ-600 שנות אור ובהירותו הנראית משתנה בין דרגות 0.9 ו-1.1. בטלסקופ ניתן להבחין שזהו כוכב זוגי עם בן זוג כחול-ירקרק עם בהירות מדרגה 6.
β בעקרב (גרפיאס) הוא מערכת מרובת כוכבים במרחק של כ-530 שנות אור, בטלסקופ חובבים ניתן לראות שניים מהם עם בהירויות מדרגות 3 ו-5.
δ בעקרב (דשובה) הוא כוכב משתנה שבהירותו נעה בין דרגות 2.3 ו-1.6. זהו למעשה כוכב זוגי שזוג הכוכבים מקיפים זה את זה בזמן מחזור של כ-10 שנים.
π בעקרב הוא  מערכת בת לפחות שלושה כוכבים במרחק של כ-585 שנות אור ממערכת השמש ובהירות נראית מדרגה 2.89.
ζ1 בעקרב ו-ζ2 בעקרב הם זוג כוכבים שניתן להפריד ביניהם ללא ציוד עזר, ζ1 בעקרב הוא על ענק כחול, ככל הנראה חלק מצביר הכוכבים NGC6231 במרחק של 5000 שנות אור. בהירותו הנראית היא מדרגה 5. ζ2 בעקרב הוא ענק כתום קרוב בהרבה ובהירותו היא מדרגה 4.
μ1 בעקרב ו-μ2 בעקרב הם זוג כוכבים נוסף שניתן לראות בעין. μ1 בעקרב הוא בעצמו כוכב זוגי במרחק של 820 שנות אור, המכיל כוכב כחול עם בהירות מדרגה 2.8, אותו מקיף כוכב עמום בהרבה, שמסתיר אותו חלקית פעם ביום וחצי ומוריד את בהירותו לדרגה 3.1. μ2 בעקרב הוא גם כוכב כחול במרחק של 515 שנות אור עם בהירות מדרגה 3.5.
τ בעקרב (אל ניאט) הוא כוכב הסדרה הראשית כחול שנמצא במרחק של כ-474 שנות אור ממערכת השמש עם בהירות מדרגה 2.81.
σ בעקרב (אל ניאט) הוא מערכת מרובת כוכבים שנמצאת במרחק של כ-567 שנות אור ממערכת השמש עם בהירות מדרגה 2.89.
ε בעקרב הוא ענק כתום שנמצא במרחק של כ-64 שנות אור ממערכת השמש עם בהירות מדרגה 2.3.
θ בעקרב (סרגס\גירטאב)  הוא ענק לבן-צהבהב בזנבו של העקרב
κ בעקרב הם זוג ענקים כחולים בזנבו של העקרב
υ בעקרב (לסאת') הוא תת-ענק כחול בעוקץ העקרב
AH בעקרב - אחד הכוכבים הגדולים ביותר שידועים
Wray 17-96 - בעלת בהירות מוחלטת -10.9, מהגדולות הידועות
גרמי שמיים נוספים

M4 הוא צביר כדורי במרחק של כ-7,200 שנות אור ועם בהירות נראית מדרגה 5.6. ניתן לראות אותו במשקפת, אך דרוש טלסקופ כדי להבחין בכוכבים עצמם. קל למצוא אותו בשל סמיכותו לאנטארס, כמעלה וחצי ממערב לו.
M6 (צביר הפרפר) הוא צביר פתוח ומכיל כ-50 כוכבים עם בהירות מדרגה 7, שניתן לראותם במשקפת ושמכסים כחצי מעלת קשת.
M7 (צביר תלמי) הוא צביר כוכבים בהיר וגדול, שניתן להבחין בו אפילו ללא משקפת ומשום כך נצפה כבר על ידי תלמי ותואר על ידו כערפילית. הוא מכיל כ-50 כוכבים מדרגת בהירות 6 וניתן למוצאו בקלות בסמוך ל"עוקץ" של העקרב.
NGC6231 הוא צביר כוכבים נוסף שניתן לראות ללא ציוד עזר בסמוך לזוג הכוכבים ζ בעקרב. במשקפת ניתן להבחין בכ-120 כוכבים בדרגות בהירות 6-8.
ערפילית טלף החתול - ערפילית פליטה שהתגלתה על ידי ג'ון הרשל בשנת 1837
מיתולוגיה

במיתולוגיה היוונית זהו העקרב שנשלח על ידי הרה (בגרסה אחרת על ידי אפולו) לעקוץ ולהרוג את אוריון – הצייד. קבוצת עקרב זורחת בדיוק כאשר קבוצת אוריון שוקעת ובכך מסמלת את נפילתו של אוריון מעוקצו של העקרב.
במיתולוגיה הסינית הקבוצה מייצגת את דרקון התכלת שהופעתו בשמי הלילה מבשרת את בוא האביב.
במיתולוגיה הפולינזית הקבוצה מייצגת את קרס הדיג של מאווי.
בתרבות

בסרט "מואנה" הקבוצה הופיעה כקרס הדיג של מאווי, שבעזרתה ידעה מואנה היכן לחפשו.
ראו גם

מזל עקרב
OGLE-2007-BLG-368L
22 בעקרב
לקריאה נוספת

Martha E. Martin, Donald H. Menzel (1963), The Friendly Stars, How to Locate and Identify Them, Dover, ISBN 0-486-21099-5